Katla María Magnúsdóttir skoraði sjö mörk fyrir Selfoss . sunnlenska.is / Guðmundur Karl Selfoss lyfti sér upp í 2. sætið í Grill 66 deild kvenna í dag með því að gera 22 - 22 jafntefli í toppslag gegn Gróttu á útivelli á Seltjarnarnesi . Staðan var 13 - 13 í hálfleik . Lokamínúturnar voru spennandi og komst Grótta í 22 - 21 þegar um innan við 2 mínútur voru eftir af leiknum . Selfoss náði að jafna leikinn en Grótta náði ekki að nýta síðustu sóknina og leiktímann rann út í sandinn . Lokatölur 22 - 22 . Selfoss er með 14 stig í 2. sæti deildarinnar , tveimur stigum á eftir Fram-U en Grótta er í 4. sæti með 13 stig . Katla María Magnúsdóttir var markahæst Selfyssinga með 7 mörk , Tinna Traustadóttir skoraði 5 , Agnes Sigurðardóttir 4 , Hulda Dís Þrastardóttir 3 , Rakel Guðjónsdóttir 2 og Katla Björg Ómarsdóttir 1 . Henriette Östergard varði 10/1 skot í marki Selfoss og var með 31% markvörslu .